Vills Smits

Viljards Kerols "Vills" Smits jaunākais (; dzimis  Filadelfijā, Pensilvānijas štatā, ASV) ir amerikāņu aktieris, kino producents un popreperis. Guvis panākumus mūzikā, TV un kinojomā. Vills Smits nominēts sešām Zelta globusa balvām un četrām Amerikas Kinoakadēmijas balvām, no kurām pa vienai ieguvis par Ričarda Viljamsa lomu filmā "Uzvarētāju ģimene" (King Richard, 2021). Par šo lomu ieguvis arī BAFTA kino balvu. Smits astoņas reizes nominēts Grammy balvai, ko ieguvis četras reizes.

1980. gados viņš guva slavu kā reperis ar skatuves vārdu The Fresh Prince. 1990. gadā Smita popularitāte strauji pieauga pēc filmēšanās seriālā The Fresh Prince of Bel-Air. Seriālu translēja sešus gadus līdz 1996. gadam. Pēc tam viņš pievērsās kinoaktiera karjerai, filmējies vairākās asa sižeta filmās. Vills Smits kļuva par pirmo aktieri, kurš filmējies pēc kārtas astoņās filmās, kuru ieņēmumi ASV pārsniedza 100 miljonus ASV dolāru. Pavisam 19 fantastikas filmas, kurās filmējies Vills Smits, guvušas lielākus ieņēmumus par 100 miljoniem dolāru.

Pazīstamākās filmas ar Smita piedalīšanos ir "Sliktie puiši" (1995), "Sliktie puiši 2" (2003), "Sliktie puiši uz mūžu" (2020), "Neatkarības diena" (1996), "Vīri melnā" (1997), "Vīri melnā II" (2002), "Vīri melnā 3" (2012), "Es, robots" (2004), "Tiesības uz laimi" (2006), "Es esmu leģenda" (2007), "Henkoks" (2008), "Mežonīgie rietumi" (1999), "Valsts ienaidnieks" (1998), "Haizivs stāsts" (2004), "Hičs" (2005), "Septiņas dzīves" (2008) un "Aladins" (2019).

Vills Smits izdevis četrus studijas albumus: Big Willie Style (1997), Willennium (1999), Born to Reign (2002) un Lost and Found (2005).

 Filmogrāfija 
GadsNosaukumsPiezīmes1992Where the Day Takes You1993"Ražots Amerikā" (Made in America)"Sešas atsvešināšanās pakāpes" (Six Degrees of Separation)1995"Sliktie puiši" (Bad Boys)1996"Neatkarības diena" (Independence Day)1997"Vīri melnā" (Men in Black)1998"Valsts ienaidnieks" (Enemy of the State)1999"Mežonīgie rietumi" (Wild Wild West)2000"Leģenda par Begeru Vensu" (The Legend of Bagger Vance)2001"Ali" (Ali)2002"Policistu šovs" (Showtime)tikai izpildproducents"Vīri melnā II" (Men in Black II)2003"Sliktie puiši 2" (Bad Boys II)Ride or Dietikai izpildproducents2004"Džērsijas meitene" (Jersey Girl)"Es, robots" (I, Robot)arī izpildproducentsThe Seat Fillertikai izpildproducentsSaving Facetikai producents"Haizivs stāsts" (Shark Tale)balss2005"Hičs. Konsultants mīlas jautājumos" (Hitch)arī producents2006ATLtikai producents"Tiesības uz laimi" (The Pursuit of Happyness)2007"Es esmu leģenda" (I Am Legend)2008"Henkoks" (Hancock)arī producentsThe Human Contracttikai izpildproducents"Bišu slepenā dzīve" (The Secret Life of Bees)tikai producents"Nevēlamie kaimiņi" (Lakeview Terrace)tikai producents"Septiņas dzīves" (Seven Pounds)arī producents2010"Karatē puika" (The Karate Kid)tikai producents2012"Tātad... Karš!" (This Means War)tikai producents"Vīri melnā 3" (Men in Black 3)2013"Atgriešanās uz Zemes" (After Earth)arī producents un scenārists"Televīzijas dvēsele 2" (Anchorman 2: The Legend Continues)2014"Ziemas pasaka" (Winter's Tale)"Enija" (Annie)tikai producents2015"Fokuss" (Focus)"Satricinājums" (Concussion)2016"Pašnāvnieku vienība" (Suicide Squad)"Skaistums tev līdzās" (Collateral Beauty)2017Bright2019Student of the Year 2"Aladins" (Aladdin)Dadsdokumentālā filma"Dvīnis" (Gemini Man)"Maskētie spiegi" (Spies in Disguise)balss2020"Sliktie puiši uz mūžu" (Bad Boys for Life)arī producentsLife in a Yeartikai izpildproducents2021"Uzvarētāju ģimene" (King Richard)arī producents2022Emancipationarī producents2024"Sliktie puiši: Brauc vai mirsti" (Bad Boys: Ride or Die)arī producents2025Karate Kidtikai producents

 Ārējās saites 

Kategorija:1968. gadā dzimušie
Kategorija:Amerikāņu kinoaktieri
Kategorija:Amerikāņu mūziķi
Kategorija:Kinoakadēmijas balvas ieguvēji aktieri
Kategorija:Zelta globusa balvas ieguvēji
Kategorija:BAFTA kino balvas ieguvēji (cilvēki)
Kategorija:Grammy balvas ieguvēji
Kategorija:Popmūziķi
Kategorija:Pensilvānijā dzimušie
Kategorija:Cēzara balvas ieguvēji